Na osnovu člana 35 i 35a Zakona o izboru odbornika i poslanika ( “Sl. list RCG” br. 4/98, 17/98, 14/00, 9/01, 41/02, 46/02, 48/06 i “ Sl. list CG”, br. 46/11, 14/14, 47/14, 12/16 i 60/17), Opštinska izborna komisija na sjednici održanoj dana 04.05.2018.godine, donijela je

RJEŠENJE

1. Utvrđuje se da OO Bošnjačke stranke Rožaje, OO DPS Rožaje, OO SDP Rožaje imaju pravo da u stalni sastav biračkog odbora za lokalne izbore koji će se održati dana 27.05.2018.godine, predlože predstavnike u stalni sastav biračkih odbora za sva biračka mjesta.
* OO BS Rožaje predlaže dva člana i dva zamjenika;
* OO DPS Rožaje predlaže jednog člana i jednog zamjenika,
* OO SDP Rožaje predlaže jednog člana i jednog zamjenika.

OBRAZLOŽENJE

Članom 35 zakona o izboru odbornika i poslanika propisano je da birački odbor čini predsjednik i četiri člana. Stavom 3 istog člana propisano je da se u stalni sastav biračkog odbora imenuju dva člana na predlog političke partije koja ima većinu u odgovarajućoj Skupštini.

Stavom 4 istog člana propisano je da se u stalni sastav biračkog odbora imenuje po jedan predstavnik dvije opozicione partije u odgovarajućoj Skupštini koje su na prethodnim izborima dobile najveći broj mandata.

Članom 35 Zakona o izboru odbornika i poslanika propisano je da koje političke partije imaju pravo da predlože predstavnike u stalni sastav biračkih odbora. Opštinska izborna komisija dužna je donijeti isto Rješenje najkasnije 15 dana prije dana održavanja izbora.

Odluku o broju predsjednika biračkih odbora za biračka mjesta OIK Rožaje će donijeti i odrediti kojoj političkoj partiji pripada broj predsjedničkih mjesta srazmjerno broju osvojenih mandata u Skupštini opštine Rožaje.

Shodno izloženom odlučeno je kao u dispozitivu Rješenja.

Pravna pouka:

Protiv ovog Rješenja može se podnijeti prigovor Državnoj izbornoj komisiji u roku od 72h od dana prijema Rješenja.

Broj: 33/2018

Rožaje, 02.05.2018.godine

OPŠTINSKA IZBORNA KOMISIJA ROŽAJE

 Sekretar, Predsjednik,

Omer Mandžukić, dipl. pravnik Safet Cikotić, dipl. pravnik